CELEX: C2004/262/68
Language: sl
Date: 2004-10-23 00:00:00
Title: Zadeva T-289/04: Tožba Dimitre Lantzoni proti Sodišču Evropskih Skupnosti, vložena dne 15. julija 2004

23.10.2004   
            
            
               SL
            
            
               Uradni list Evropske unije
            
            
               C 262/35
            
         Tožba Dimitre Lantzoni proti Sodišču Evropskih Skupnosti, vložena dne 15. julija 2004
   (Zadeva T-289/04)
   (2004/C 262/68)
   Jezik postopka: francoščina
   Dimitra Lantzoni, stanujoč Übersyren (Luksemburg), ki jo zastopa Clara Marhuenda, avocat, z naslovom za vročanje v Luksemburgu, je dne 15. julija 2004 na Sodišče prve stopnje Evropskih skupnosti vložila tožbo proti Sodišču Evropskih Skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo tožene stranke, vročeno tožeči stranki dne 7. oktobra 2003, s katero je bil zavrnjen njen ugovor glede točk za napredovanje v napredovalnem obdobju 1999/2000 in napredovalnem obdobju 2001;
            
         
               —
            
            
               toženi stranki naloži plačilo vseh stroškov.
            
         Tožbeni razlogi in bistvene navedbe
   Tožeči stranki, ki je uradnica na Sodišču, je bilo dne 5. februarja 2002 sporočeno, da ji za leti 1999 in 2000 ni dodeljena nobena točka za napredovanje. Dne 16. januarja 2003 je bila tožeča stranka prav tako obveščena, da ji je za napredovalno leto 2001 dodeljena ena točka. Glede te dodelitvi je tožeča stranka podala ugovor in ga kasneje dopolnila še z ugovorom zaradi dodelitve nič točk za leti 1999 in 2000. Njen ugovor za leti 1999 in 2000 je bil zavržen kot prepozen, ugovor za leto 2001 pa zavrnjen kot neutemeljen.
   V utemeljitev svojega zahtevka tožeča stranka navaja, da naj bi izpodbijana dodelitev točk kršila sklep Sodišča z dne 18. oktobra 2000, ki uvaja ta sistem, zato ker ne temelji na ocenjevalnih listih, saj so dodeljene točke popolnoma neusklajene s slednjimi. Glede zavrženja ugovora zaradi nedodelitve točk za leta 1999 in 2000 tožeča stranka navaja, da ji je dejstvo, da ji je bil ocenjevalni list za leto 1999/2000 sporočen s skoraj dveletno zamudo in da se zato ni mogla pravočasno seznaniti z napakami pri dodelitvi točk za navedeno obdobje. Po mnenju tožeče stranke pravna varnost napredovalnega obdobja ne bi bila v nobenem pogledu ogrožena, če bi ji bilo dovoljeno izpodbijati nedodelitev točk za navedeni dve leti, saj število dobljenih točk ne zagotavlja avtomatično tudi napredovanja.